கேள்வி: உயிர்மருத்துவப் பொறியியல் சங்கம் என்பது என்ன?
பதில்: உயிர்மருத்துவப் பொறியியல் சங்கம் (''Biomedical Engineering Society'') என்பது உயிரிமருத்துவ பொறியியலின் பரந்த பகுதியில் பணிபுரியும் மாணவர்கள், ஆசிரியர்கள், ஆராய்ச்சியாளர்கள் மற்றும் தொழில்துறையினருக்காக உருவாக்கப்பட்ட ஒரு தொழில்முறை சங்கமாகும். இச்சங்கம் ஐக்கிய அமெரிக்கா நிறுவப்பட்ட முன்னணி உயிர்மருத்துவ பொறியியல் சங்கமாகும். 1968ஆம் ஆண்டு பிப்ரவரி மாதம் 1ஆம் தேதியன்று உயிர்மருத்துவப் பொறியியல் அறிவையும் அதன் பயன்பாட்டையும் ஊக்குவிப்பதற்காக இச்சங்கம் நிறுவப்பட்டது. 2018ஆம் ஆண்டில் சங்கத்தில் 7,000 உறுப்பினர்கள் இருந்தனர். 1972ஆம் ஆண்டு முதல், இச்சங்கம் அன்னல்சு ஆஃப் பயோமெடிக்கல் இஞ்சினியரிங்கு (ஆன்லைன் காப்பகம்) என்ற கல்வி இதழை வெளியிடுகிறது.([https://link.springer.com/journal/10439/volumes-and-issues online archive])
கேள்வி: உயிர்மருத்துவப் பொறியியல் சங்கம் - வரலாறு குறித்து விரிவாக சொல்லுங்கள்.
பதில்: உயிர்மருத்துவப் பொறியியல் சங்கம் முதன்முதலில் இல்லினாய் நகரத்தில் இலாப நோக்கற்ற ஓர் அமைப்பாக நிறுவப்பட்டது. உயிரி மருத்துவ பொறியியல் மாணவர்கள், கல்வியாளர்கள், ஆராய்ச்சியாளர்கள் மற்றும் நிபுணர்களுக்கு சேவை செய்வதை நோக்கமாகக் கொண்டுள்ளது. இந்த அமைப்பை நிறுவியபோது முதலில் 171 நிறுவன உறுப்பினர்களையும் 89 பட்டய உறுப்பினர்களையும் கொண்டிருந்தது. உயிர்மருத்துவப் பொறியியல் சங்கம் இதன் முதல் கூட்டத்தை 1968ஆம் ஆண்டு ஏப்ரல் மாதம் 17ஆம் தேதியன்று அமெரிக்க பரிசோதனை உயிரியல் சங்கங்களின் ஒத்துழைப்புடன் அட்லாண்டிக் நகரம் உள்ள ரிட்சு-கார்ல்டன் விடுதியில் நடத்தியது. உயிர்மருத்துவப் பொறியியல் சங்கம் பல விருதுகளை வழங்குகிறது. அவர்களின் முதன்மையான விருது ராபர்ட் ஏ. பிரிட்சுகர் சிறப்புமிக்க விரிவுரை விருது ஆகும். இவ்விருது 1991ஆம் ஆண்டில் தொடங்கப்பட்டு உயிரிமருத்துவ பொறியியல் சாதனைகளை அங்கீகரிக்கிறது. 2024 ஆம் ஆண்டுக்கான விருது முனைவர் கைரியாகோசு ஏ. அதனாசியோ என்ற கிரேக்க-அமெரிக்க உயிர்மருத்துவப் பொறியியலாளருக்கு வழங்கப்பட்டது.